Skovspejderne

Divisionsturnering 2025
2025-05-23 14:00 - 2025-05-25 12:00 UTC | Ryekol, Galgebakken 12, 8680 Ry
Kære spejder

Så er der invitation til DIVI 25.

Det bliver en weekend på skinner, ud og se med DDS! Hvilken patrulje har de
bedste spejder færdigheder og hvem er bedst til at samarbejde. Der gives
point i begge kategorier.

Vi mødes i vores rejsetøj d. 23 maj; trop og junior skal mødes op på
Aarhus hovedbanegård kl. 16.

Alle er med bussen hjem, og lander ved Bellevuehallen omkring kl. 14.00.

I er passagerer på en sjov og udfordrende rejse, hvor toget stopper ved
spændende stationer fyldt med opgaver, der tester jeres spejderfærdigheder.
Undervejs vil I møde alt fra en travl togfører og hjælpsomme konduktører
til den eftertragtede kioskvogn, hvor I kan tanke op på snacks og hygge.
Hver station byder på nye eventyr – lige fra pionerprojekter og
orientering til sjove samarbejdsøvelser og kreative udfordringer. Hver
destination bringer jer tættere på at mestre togrejsens udfordringer. Så
spænd jeres uniformer, find togets rytme, og gør jer klar til at opleve
Aros Ekspressen – en rejse fyldt med sjov, færdigheder og fællesskab!

Pakkelister til tur | Det Danske Spejderkorps [1] Her kan I se hvad der skal
pakkes. Pak gerne i plastikposer hver kategori for sig. Det holder tøjet
tørt og går det nemt at finde.

De bedste spejderhilsner,

Tog personalet fra

Aros Expressen

[1] https://dds.dk/artikel/pakkelister-til-tur

Skovspejdernes Dag
2025-05-24 08:00 - 2025-05-25 08:00 | Skovspejderne, Elevvej 120, 8200 Aarhus N
*Hej Spejderfamilier!*

Nu er det tid til at pakke teltet og soveposen! Vi inviterer jer alle til en
super hyggelig overnatning med spejderne i det skønne Lisbjerghytte-område.

*Hvad går det ud på?*

Spejderne starter lørdag morgen* kl. 10*, hvor vi skal på et HYL løb. HUSK
MADPAKKE OG DRIKKEDUNK.

*Kl. 15* åbner vi op for alle forældre og søskende, der har lyst til at
prøve kræfter med spejderlivet for en aften. Kan familien ikke deltage?
Fortvivl ikke; vi er en flok ledere der sover med de spejdere, der ikke har
forældre med.

*Aftenens program:*

* *Fælles madlavning over bål:* Vi laver aftensmad sammen på ægte
spejdermanér. Det bliver både sjovt og lækkert!

* *Lejrbål*: Der er kun en ting at sige; viffe vaffe vuffe - mere af samme
skuffe.

* *Overnat under stjernerne:* Når mørket falder på, sover vi i telt og
nyder at være sammen i det fri.

*Næste morgen:*

* *Bål-morgenmad:* Vi starter dagen med havregrød og frisk kaffe, som vi
også laver over bål.

* *Kl. 10* hjælper vi hinanden med at pakke ned, og så siger vi tak for
denne gang.

*Hvorfor skal I med?*
Det er den perfekte chance for at se, hvad jeres børn går og laver til
spejder, og det er også super forberedelse til sommerens lejr. Plus, det er
da hyggeligt at tilbringe tid sammen i naturen, ikke?

Skynd jer at melde jer til, så vi ved, hvor mange vi bliver.

Vi glæder os til at se jer til en afslappet og sjov weekend i det fri. Det
bliver mega HYL, og vi håber, I alle har lyst til at være med!

Skovspejderne

Pakkeliste: • Sovepose • Liggeunderlag (• Lagenpose) • Spejderkniv
• Håndklæde • Toiletgrej (så lidt som muligt) • Spisegrej (bestik,
tallerkner og kop) • Viskestykker • Sangbog • Skrivegrej og papir •
Pandelygte/lommelygte • Vandflaske
• Sygesikringsbevis

PUF, skovspejderne 2025
2025-06-06 10:00 - 2025-06-09 10:00 | Skovspejderne, Elevvej 120, 8200 Aarhus N
PUF-kurserne handler om Patruljeliv, Udvikling og Friluftsliv. Der er fokus
på, hvordan man får et godt samarbejde i patruljen, og på udvikling af
deltagernes spejderfærdigheder. Alt sammen i rammen af friluftsliv.
PUF er første skridt i rejsen mod en lederuddannelse i Det Danske
Spejderkorps, hvor man gennem patruljearbejdet lærer at lede
jævnaldrende.

*Kursusleder og – team*
Hvert PUF-kursus ledes af to kursusledere sammen med et større team, der
tager sig af spejderne under hele kurset. Teamet består af kompetente
ledere, der har været spejdere i mange år og har stor erfaring med kurser
og/eller målgruppen. De er vant til at håndtere alt fra hjemve til
lejrskader, så du kan være helt tryg ved, at de nok skal tage sig godt af
dit barn, når I har vinket farvel.
Besked om deltagelse Du, din forælder og din juniorleder vil senest i uge
16 få tilsendt en e-mail. I e-mailen vil du få besked om, hvilket kursus du
er kommet på, eller om du er kommet på venteliste. Husk at tjekke din
spammappe. Du kan også se, hvilket kursus du har fået tildelt i
Medlemsservice under Min side i fanen Arrangementer.
Du får et deltagerbrev direkte fra din kursusleder senest i starten af uge
16, som fortæller, hvor du skal hen, hvad du skal medbringe, hvem der skal
med, og mange andre praktiske oplysninger.
*Hvor finder jeg mere viden?
*Hvad er puf? - https://dds.dk/artikel/hvad-er-puf-kurserne
information til forældre
- https://dds.dk/artikel/foraelder-det-skal-du-vide-om-puf-kurserne

Pinselejr Mikro & Mini
2025-06-07 10:30 - 2025-06-09 08:00 | Forlev Spejdercenter, Skyggelundsvej 3, 8660 Skanderborg
*I kan vente jer en magisk weekend *fuld af sjove, spændende og
overraskende aktiviteter for de mindste spejdere. Der vil både være fart
over feltet, hygge om bålet og tid til at gå på opdagelse på centret.
Weekenden pakkes ind i et eventyrligt univers af årets tema, som sætter
gode rammer for en rød tråd ungerne kan følge med i. Samtidig foregår
hele weekenden i et tempo, som de mindste kan følge med i, og hvor de er i
absolut centrum.

I kan regne at jeres spejder får en uforglemmelig lejr. Hvis jeres spejder
er utryg ved at skulle sove ude, er der altid plads til en køkkentante -
ellers tag fat i lederne.

Spejderen tilmeldes nu og et detaljeret infobrev følger så som pakkeliste
mm. når vi nærmer os.

Lejrlivet er det bedste ved at være spejder - håber at se alle
skovspejdernes mikro og mini til en HYL pinselejr.

HUSK man kan ikke køre ned til lejren. I skal parkere ved Vandværket og gå
derned.

Vandværket,

Illerupvej 10A,

8660 Skanderborg

Lene

Pakkelister til tur | Det Danske Spejderkorps [1]

[1] https://dds.dk/artikel/pakkelister-til-tur

Familiespejdertur 2025
2025-06-14 12:00 - 2025-06-15 09:00 | Lisberghytten, Elevvej 120, 8200 Aarhus N
/Praktisk om tilmeldingen: Udfyld kun en tilmelding pr. familie. Hvis du er
logget ind, så vælg et barn i listen under "Deltager"./

---

Som annonceret vil vi gerne invitere spejdere og deres voksne på tur med
overnatning ved Lisbjerg-hytten som afslutning på forårssæsonen.

Det er helt OK kun at være med lørdag eller overnatte derhjemme og komme
tilbage søndag morgen. Bare skriv en besked i feltet på tilmeldingen hvis I
ikke planlægger at deltage fra start til slut.

Hvis I ikke kan deltage om lørdagen, men gerne vil være med til at slutte
sæsonen af, er I også velkomne til at møde op til sædvanligt tid (kl.
9-11) søndag formiddag. Det kræver ingen tilmelding.

*Hvem kan deltage?
*Ligesom til de almindelige møder, er turen for familiespejderbørn, deres
voksne og evt. søskende lige omkring familiespejderalderen. Vi ved at det
kan være nødvendigt at tage søskende med for at få logistikken til at gå
op, men programmet er tilrettelagt for børn i familiespejderalderen, så
mindre eller større børn kan nok synes det er for svært eller for
kedeligt. Børn under tre år deltager gratis, men husk lige grød, mos osv.
hvis det er en meget lille størrelse, der ikke spiser almindelig mad endnu.

*Program**
*For mange børn - og voksne - vil det sikkert være den allerførste
spejdertur, og måske den allerførste telttur. Vi har derfor lagt et stille
og roligt program hvor det at være på tur er i fokus.

/Lørdag
/14.00: Flaghejsning, spise kage og sætter telte op, lave
krible-krable-fælder, se til krible-krable-byen
16.00: Tænde bål og lave aftensmad
17.30: Aftensmad
19:00: Lejrbål
19.30: Godnat og sov godt til børnene, derefter voksenhygge ved bålet

/Søndag
/(5.00: Morgenlounge og nem morgenmad i hytten for de børn - og deres voksne
- der står tidligt op)
7.00: Morgenmad
9.00: Flaghejsning, naturbingo, pakke telte og rydde op
11.00: Afslutning, uddeling af mærker, tak for denne sæson

*Pakkeliste
*Hvis I har et telt, så tag det med - ellers har vi klassiske spejdertelte
på lager.

Derudover skal I bare tage udstyr med til jer selv. Her er lidt inspiration:

* Sovepose + evt. hovedpude

* Liggeunderlag (ikke luftmadras, medmindre i sover i eget telt med rigelig
plads)

* Tandbørste + tandpasta

* Bamse

* Tallerkener (dyb og flad) + bestik + kop + viskestykke

* Spejderuniform + tørklæde

* Tøj og sko efter vejret, husk evt. lidt varmt tøj til om aftenen

* Solcreme hvis solen skinner 🤞

leder sommermøde
2025-06-22 08:00 - 11:00 | Skovspejderne, Elevvej 120, 8200 Aarhus N
Fælles ledermøder 22/6 kl. 10-13

Nu starter den travle tid med divisionsturnering, lejr osv. Håber I alle vil
sætte et stort kryds i kalenderen 22. juni, hvor jeg håber så mange af jer
ledere som muligt vi møde op til et par hyggelige timer og god mad.

Sommerlejr junior/trop 2025
2025-06-28 09:45 - 2025-07-05 12:00 | Spejdercentret Assenbækmølle, Assenbækvej 1, 6862 Tistrup
I år skal junior- og tropsspejdere på sommerlejr på Assenbæk
Spejdercenter!
Vi skal deltage i sjove aktiviteter, lave mad over bål, bygge vores egen
lejrplads, læse Anders And-blade og hygge os med spil i lejren.

.... *Transport*

Vi mødes alle ved vores hytte (Skovspejderne) *lørdag den 28. juni kl.
11:45*, hvorfra vi i fællesskab kører til lejren.
Vi forventer at ankomme til lejren omkring kl. 14:00.
Vi er tilbage ved *vores hytte (Skovspejderne) lørdag den 5. juli kl.
14:00*.

/Transporten foregår i lederes og spejderforældres biler. I tilmeldingen
bliver I spurgt, om I har mulighed for at hjælpe med kørsel.
Casper eller Caroline kontakter jer, hvis I skal hjælpe, og giver nærmere
information./

.... *Pris og lommepenge*

Prisen dækker hele lejren, al mad samt daglige lommepenge til tutten
(lejrboden).
Tutten har et godt udvalg af is, slik, sodavand og postkort.

Ønsker jeres spejder en lejr-T-shirt, kan denne vælges som tilkøb ved
tilmeldingen.

.... *Post til lejren*

/Vi opfordrer til, at der ikke sendes spiselige sager, da disse kan købes i
tutten./

Hvis I ønsker at sende post til lejren, skal følgende adresse benyttes:

„Spejderens navn‟

Skovspejderne

Spejdercentret Assenbækmølle

Assenbækvej 1

6862 Tistrup

.... *Billeder*

Spejdercentret Assenbækmølle gør opmærksom på, at situationsbilleder
taget under lejren kan blive offentliggjort på deres hjemmeside samt anvendt
i andet PR-materiale.

Arbejdsdag i Skovspejderne
2025-09-06 07:00 - 13:00 | Lisbjerghytten, Elevvej 120, 8200 Aarhus N
>🌲 Kære alle forældre og spejdere 🌲
>Som en del af årets aktiviteter i Skovspejderne inviterer vi til arbejdsdag
>ved Lisbjerghytten 🛠️🎨
>📅 Første arbejdsdag: lørdag den 6. september kl. 09:00
>📍 Sted: Lisbjerghytten
>Vi skal sammen forskønne området, lave skovarbejde 🌳, svinge
>malerpenslerne 🎨, rydde op 🧹 og gøre hytten klar til mange gode
>spejderoplevelser.
>✨ For spejderbørnene arrangerer vi et løb denne dag. 👉 For at dit
>barn kan deltage i løbet, skal mindst én forælder være med til
>arbejdsdagen.
>Vi forventer, at alle familier deltager i mindst én af årets to
>arbejdsdage – næste bliver med stor sandsynlighed lørdag den 21. marts
>2026 (mere info følger).
>Arbejdsdagen handler ikke kun om knofedt 💪 – vi skal også hygge, lære
>hinanden bedre at kende 🤝 og nyde området sammen ☕🥪.
>🔑 Tilmelding – sådan gør du:
>1️⃣ Under Deltagere vælg den spejder, du som forælder repræsenterer
>👦👧
>2️⃣ Angiv hvor mange spejderbørn, der deltager 🌟
>3️⃣ Angiv hvor mange voksne, der deltager 👨‍👩‍👧‍👦
>4️⃣ Vælg om I spiser med til frokost 🥗🍞
>5️⃣ Skriv gerne, hvis du har særlige skills (fx håndværk, motorsav,
>maling) 🔧🎨🪚
>Vi glæder os til en fantastisk dag med både arbejde og hygge 🌞🙌
>*Med spejderhilsen
>*Ole, Forperson Skovspejderne

FDF og spejderne i Tivoli Friheden
2025-09-20 06:40 - 2025-09-21 09:30 | Skovspejderne, Elevvej 120, 8200 Aarhus N
Der er brug for hjælp! En vigtig del af Marselisborg Skov er i fare for at
blive forvandlet til et kæmpe, kedeligt parkeringshus! De to gamle slægter,
Pjerrot-familien fra Tivoli Friheden og Vogter-familien fra skoven, har
kæmpet i generationer om skovens fremtid – men nu er tiden kommet til at
stå sammen!

Pris: 445.00 for junior og trop der overnatter i tivoli

Pris: 395.00 for mikro og mini der IKKE overnatter, men skal hentes kl. 20.

Vi anbefaler generelt fælleskørsel, da der er småt med parkering.

Prisen inkluderer indgang og turbånd til Tivoli Friheden samt alle
aktiviteter i løbet af arrangementet aftensmad lørdag samt morgenmad
søndag (hvis i overnatter) og en hel FANTASTISK oplevelse sammen med
spejdere og FDFere fra hele landet!

Pakkeliste: madpakke til dagen, lommepenge, regntøj, spisegrej, sovepose,
liggeunderlag, toiletsager, nattøj, evt. medicin mv.

OBS vi har brug for forældre til Postmandskab som er dem, der bemander
posterne under selve løbet. Der gives grundig instruktion og plejer at
være sjovt. Vi skal også stille postmandskab til natløbet, som junior og
trop skal på. Håber også her et par forældre vil stille op. Natløbet er
slut kl. 1 senest.
Se mere her FDF og Spejderne i Tivoli | [1]

[1] https://fdfogspejderne.dk/

Plan, skovspejderne 2025
2025-10-12 10:00 - 2025-10-18 10:00 | Skovspejderne, Elevvej 120, 8200 Aarhus N
Det er ét stort skud energi til dit spejderliv. Ugen er tætpakket med
uforudsigelighed, fede oplevelser og nye venner - alt sammen noget der gør
indtryk i en sådan grad, at du ikke glemmer det lige med det samme.

*Deltagerbetingelser*

PLan 1 (7. klasse ved kursusstart): Søndag d. 12. oktober til lørdag d.
18. oktober 2025

Du skal kunne deltage på hele kurset, dvs. have mulighed for at være med
fra første til sidste minut. Det er fx ikke muligt at sove hjemme under
kurset.

Du kommer i patrulje med 4 - 6 andre spejdere fra hele landet (men ingen fra
din egen gruppe), og I sover også i samme telt i løbet af ugen.

*Kursusvalg*

Du kan kun komme på et kursus, du har ønsket. Jo flere kurser du ønsker,
jo større chance har du altså for at komme afsted. Modsat får du ikke
tilbudt et andet kursus, hvis de kurser du har ønsket, er fyldt op, men
kommer i stedet på venteliste.**

* Du skal ønske mindst to kurser og kan ønske så mange du vil inden for
dit klassetrin.

* Du kan ikke prioritere dine ønsker. Dvs. at alle dine kursusønsker er
ligestillede ved tilmelding.

* Du kan ikke tage på kursus hos det samme kursusteam (ex PLan Ryekol)
flere gange.

*Regler for fordeling af pladserne*

Efter tilmeldingsfristen fordeles de rettidige tilmeldinger i Medlemsservice.
Da der kan være større søgning til nogle kurser end andre, fordeles
tilmeldingerne ud fra at sikre:

* En balanceret kønsfordeling på kurserne

* Maks. tre spejdere fra samme gruppe på samme kursus

* At en deltager ikke deltager på samme niveau to gange

* At en deltager ikke er afsted med samme kursusteam to gange

Allersenest i løbet af uge 38 kan du i Medlemsservice se, hvilket kursus du
er blevet tildelt – eller om du evt. står på venteliste på ‘Min
side’. Er du så uheldig, at alle pladserne på dine kursusønsker er fyldt
op, kommer du automatisk på venteliste og får besked, hvis der bliver en
plads til dig.

Ca. 3 uger før kurset starter, modtager du et deltagerbrev med praktiske
oplysninger som pakkeliste, deltagerliste osv. fra din kursusleder. De fleste
kurser sender deres deltagerbrev pr. mail. Det er derfor en god idé både at
tjekke indbakken og mappen med junkmail.

*Kursuspris og betaling*

Gruppen giver tilskud, så du kun skal betale 500 kroner. Vi gør dog
opmærksom på, at du selv står for transporten til kurset – og dermed
også udgifterne dertil.

Juletur 2025
2025-11-28 17:00 - 2025-11-30 08:30 | Paradislejren, Paradisvejen 62, 8600 Silkeborg
I år går vores juletur – som traditionen byder – til *Paradislejren ved
Silkeborg*, og vi glæder os til at se jer alle. Der venter et spændende
løb, hyggelige aktiviteter og masser af julehygge omkring bålet.

Vær opmærksom på, at turens varighed varierer afhængigt af
spejderens gren. Nedenfor finder du en oversigt over de forskellige grene
og turens varighed for hver af dem:

* Familie spejder onsdag : lørdag kl. 09:00 til lørdag kl. 14:00

* Mikro
og mini: lørdag kl. 09:00 til søndag kl. 9:30

* Junior
og trop: fredag kl. 18:00 til søndag kl. 9:30

Tal lige med din spejder om, at når man vågner tidlig morgen er det en fin
ide at liste ned i fællesområdet med en bog/noget at tegne på og lignende.
Køkkentanter og ledere er at finde der - mindre god ide er det at begynde at
snakke; der er mange der trænger til at sove.

For mange er det første gang på spejdertur, så her er nogle gode råd til
at få pakket rigtigt!

Navn i tøjet gør en forskel! Husk at skrive dit navn i alt, hvad du tager
med – fra sokker til sovepose. Når man er mange samlet, er det nemt at
glemme, hvad der er ens eget, og med navn på tingene er det meget lettere
at få dem tilbage, hvis de bliver væk.

Vi anbefaler, at din spejder hjælper til med at pakke tasken. Det gør det
nemmere for din spejder at finde dine ting, når vi er afsted. Du behøver
ikke pakke meget tøj, da vi kun skifter, hvis noget bliver vådt.
Til gengæld er varmt tøj som flyverdragt eller skitøj vigtigt, så du kan
holde dig varm hele dagen.

Lidt hjemve er helt normalt – men med trygge voksne, sjove aktiviteter og
gode kammerater går den som regel hurtigt over. Lederne holder altid øje og
hjælper spejderne godt igennem, hvis savnet til hjemmet skulle melde sig.
Hvis der er særlige forhold så tal med din leder eller send en besked. Det
skal helst ikke ske når turen starter, da lederne er fuldt optaget af at
modtage alle spejderne.

Pakkelisten er som altid

Tøj:

 Uniform og tørklæde

 Gode støvler (gerne vandtætte)

 Indesko eller hyggesokker

 Strømper og varme sokker (2 sæt)

 Undertøj (2 sæt)

 Skiundertøj

 T-shirts (1-2 stk.)

 Varm trøje eller fleecetrøje (1-2 stk.)

 Lange bukser (1-2 stk.)

 Flyverdragt/skitøj

 Hue, vanter og halstørklæde

 Nattøj

 Nissehue

Grej:

 Sovepose + noget at læse i/tegne på

 Lagen (til madrassen). I sovesalen er der madrasser, så du behøver ikke
liggeunderlag.

 Toiletsager (tandbørste, tandpasta og evt. hårbørste)

 Pandelygte eller lommelygte

 Sygesikringsbevis. Når du ankommer skal det afleveres til din
grenleder.

Jule-ledermøde
2025-12-10 16:00 - 19:30 | Skovspejderne, Elevvej 120, 8200 Aarhus N
Vi holder jule-ledermøde – og i år handler det om noget helt enkelt: at
være forbundet med hinanden som ledere.

Vi laver lejrbål med sange og sketches og forhåbentlig masser af grin.

Til sidst spiser vi sammen og får snakket på kryds og tværs – det er
hele pointen.

Kom som du er. Du behøver ikke forberede noget.

Glæder mig til at vi får en aften, hvor vi lige mærker hinanden lidt
tydeligere midt i alt det praktiske spejderliv.

Jeg håber virkelig at se jer alle sammen - og det er helt fint, hvis man kun
lige kan finde en time - bare kom som du er og deltag/giv det du kan. Det er
rigtig skovspejder stil.

Vi får en HYL aften.

Tilmelding så jeg kan bestille maden.

Mvh Lene

------------------------------------------------------------------------------

Fællesmøde, hos 12. Aarhus
2026-02-19 16:30 - 19:15 | Elev kirke, parkering, Høvej 2, 8520 Lystrup
Vi skal i denne uge på besøg ved vores venner i divisionen, hvor vi skal
lave en masse fedt spejder sammen.

Vi mødes på Elev kirke p-plads klokken 17:30 og får os fordelt i biler,
inden vi køre fælles mod Riis Skov

Vi er tilbage på Elev kirke p-plads igen omkring kl. 20:15

I skal tilmelde jer denne uges møde, for vi kan danne os et overblik over
biler, samt meddele vores venner hvor mange vi bliver.

Fællesmøde, hos Delfinerne
2026-05-18 15:30 - 18:15 | Elev kirke, parkering, Høvej 2, 8520 Lystrup
Vi skal i denne uge på besøg ved vores venner i divisionen, hvor vi skal
lave en masse fedt spejder sammen.

Vi mødes på Elev kirke p-plads klokken 17:30 og får os fordelt i biler,
inden vi køre fælles mod Delfingården

Vi er tilbage på Elev kirke p-plads igen omkring kl. 20:15

I skal tilmelde jer denne uges møde, for vi kan danne os et overblik over
biler, samt meddele vores venner hvor mange vi bliver.

Spejdernes lejr (Skovspejderne)
2026-07-18 08:00 - 2026-07-22 14:00 | Hedeland Naturpark, Roskilde
*Hvorfor tage med på Spejdernes Lejr 2026?*

Spejdernes Lejr er den største spejderoplevelse i Danmark
– og den afholdes kun hvert fjerde år.
Denne gang er det vores tur. Det er mere end en almindelig gruppetur. Det er
en
uge fyldt med oplevelser, spejderliv og fællesskab.

·
Aktiviteter sammen med din egen gren og alle
Skovspejderne

·
Nye venner fra hele landet – og fra andre lande

·
Selvtillid og stolthed ved at klare sig på en
kæmpe lejr med 30.000 spejdere

·
Grin, samvær og minder, der varer længe efter vi
kommer hjem

Det er den slags oplevelser, der får din spejder til at
vokse – og måske komme fem centimeter højere hjem.

*Transport*

Vi rejser samlet i bus fra Aarhus med erfarne ledere hele
vejen. Når vi nærmer os, får I besked om mødested og tidspunkter. Vi ved,
at
det kan være stort at sende sit barn afsted for første gang. Derfor har vi
altid mange ledere med, så alle børn bliver set og støttet, hvis noget
føles
nyt.

Vi har prøvet det mange gange før – og vi tager ansvar
for, at alle får en god og tryg oplevelse.

*Hverdagen på lejren*

På lejren er der faste ledere omkring spejderne hele tiden.
Vi prioriterer ro og nærvær – med pauser i skyggen, en stak Anders
And-blade,
fælles hygge i lejren og tid til at snakke dagen igennem. Der er voksne på
pladsen døgnet rundt – både ledere og vores “køkkentanter”, som
sørger for mad,
drikke, solcreme, pauser og hjælp til dem, der får et kort øjebliks
hjemve.

Vi kender spejderne, og vi er vant til at hjælpe dem med at
lande trygt i de store oplevelser.

*Information til forældre*

Inden lejren holder vi et informationsmøde og sender jer:

·
pakkeliste og praktiske råd

·
tider for afgang og hjemkomst

·
kontaktliste til lederteamet

·
information om, hvordan vi kommunikerer under
lejren

I får løbende besked både før og under lejren – og I kan
altid komme i kontakt med os, hvis der opstår spørgsmål eller behov.

*Deltagelse for de forskellige grene*

Mini-grenen: søndag den 19. juli til onsdag den 22. juli

Junior- og tropsgrenen: lørdag den 18. juli til onsdag
den 22. juli

Vi glæder os til at give spejderne en oplevelse for livet. Det bliver stort,
det bliver sjovt, det bliver HYL. Og vi passer godt på dem hele vejen.

Tilmeld dit barn nu – og giv din spejder minder for
livet.

.... Se mere på Spejdernes Lejr 2026
[1]

.... PS. Vil du også gerne med, men ikke som køkkentante m/k? tilmeld dig
som frivillig her: Jobs | Spejdernes Lejr 2026 [2].

[1] https://spejderneslejr.dk/
[2] https://tilmelding.spejderneslejr.dk/jobs

Gåtur i natten
2026-09-05 15:00 - 2026-09-06 07:00 | Skovspejderne, Elevvej 120, 8200 Aarhus N
Kom med til en magisk Nat i Naturen i Lisbjerg-området: Vi mødes på
*Elevvej 120* og starter mens det stadig er lyst med at bygge *bivuak* (tarp
+ rafter + reb) og lave *hygge-lanterner* (medbragt syltetøjsglas + vores
fyrfadslys). Senere laver vi *bålmad sammen* (suppe over bål), og når
mørket falder på går vi en *rolig nattevandring i Lisbjergskoven* (ca. 3
km), hvor vi bruger nattesynet, lytter efter nattens dyr – og undervejs ser
vi, hvilke *insekter* der samler sig ved kraftigt lys, med hjælp fra en
arts-bestemmelsesoversigt. Aftenen slutter med *lejrbål*
(sang/historier/hygge), og du kan vælge at *tage hjem* eller *sove ude* i
telt/bivuak.
